
TECHNINĖ SPECIFIKACIJA

1. [bookmark: _Hlk19099743][bookmark: _Hlk19104256]PIRKIMO OBJEKTAS 

1.1. Akcinės bendrovės „Kauno energija“ (toliau – Perkantysis subjektas) valdomuose objektuose (katilinės, elektrinės ir kt.;toliau − Objektai) vandens minkštinimo įrenginiams reikalinga biri druska  (BVPŽ kodas − 14400000-5; toliau – Prekės arba Prekė). Pirkimo objektas skaidomas į 2 (dvi) dalis (pagal druskos švarumą):
1.1.1. 1 pirkimo dalis „Biri druska su didesniu priemaišų kiekiu“.
1.1.2. 2 pirkimo dalis „Biri druska su mažesniu priemaišų kiekiu“.

2. PIRKIMO OBJEKTO PRITAIKYMO SRITIS
2.1. Perkančiojo subjekto Objektų vandens minkštinimo įrenginių eksploatavimui užtikrinti.

3. TECHNINIAI REIKALAVIMAI, KURIUOS TURI ATITIKTI PREKĖS
1 pirkimo dalis
Biri druska su didesniu priemaišų kiekiu
3.1. PIRKIMO OBJEKTO SAVYBĖS, FUNKCINIAI REIKALAVIMAI AR/ IR NORIMAS REZULTATAS:
3.1.1. prekės -  grynas natrio chloridas (sudėtyje ne mažiau 98,0 proc. natrio chlorido);
3.1.2. prekė yra biraus pavidalo;
3.1.3. prekės turi būti supakuotos didmaišiuose, sveriančiuose ne daugiau kaip toną, kurios išmatavimai 1000x1000x1000 mm;
3.1.4. netirpstančių dalelių kiekis – ne daugiau 0,25 %;
3.1.5. drėgmės kiekis – ne daugiau 2,0 %;
3.1.6. prekės pakuotė turi būti perdirbama (paženklinta pagal Pakuočių ir pakuočių atliekų tvarkymo taisyklių priede nurodytą ženklinimo sistemą, medžiagos, iš kurios ji pagaminta žymėjimu (pvz., paženklinta PET  – polietilentereftalatas);
3.1.7. prekės turi būti nepažeistose pakuotėse, t.y. Prekių saugojimui ir gabenimui tinkamoje pakuotėje.
2 pirkimo dalis
Biri druska su mažesniu priemaišų kiekiu
3.2. PIRKIMO OBJEKTO SAVYBĖS, FUNKCINIAI REIKALAVIMAI AR/ IR NORIMAS REZULTATAS:
3.2.1. prekės -  grynas natrio chloridas (sudėtyje ne mažiau 99,5 proc. natrio chlorido);
3.2.2. prekė yra biraus pavidalo;
3.2.3. medžiagų, netirpstančių vandenyje masės dalis - ne daugiau kaip 0,04 %;
3.2.4. drėgmės kiekis – ne daugiau 2,0 %
3.2.5. prekės turi būti supakuotos didmaišiuose, sveriančiuose ne daugiau kaip toną, kurios išmatavimai 1000x1000x1000 mm;
3.2.6. prekės pakuotė turi būti perdirbama (paženklinta pagal Pakuočių ir pakuočių atliekų tvarkymo taisyklių priede nurodytą ženklinimo sistemą, medžiagos, iš kurios ji pagaminta žymėjimu (pvz., paženklinta PET  – polietilentereftalatas);
3.2.7. prekės turi būti nepažeistose pakuotėse, t.y. Prekių saugojimui ir gabenimui tinkamoje pakuotėje.
		

4. DOKUMENTAI, REIKALAUJAMI PREKIŲ TECHNINIŲ SAVYBIŲ IR KOKYBĖS PATVIRTINIMUI
4.1. DOKUMENTAI, REIKALAUJAMI PRISTATYTI SU PREKĖMIS:
4.1.1. Prekių saugos duomenų lapas;
4.1.2. informacija apie Prekės pakuotės sudėtį arba žymėjimas dėl perdirbimo ant pakuotės;
4.1.3. Prekių atitikties deklaracija ar kokybės pažymėjimas.
[bookmark: _Hlk19099752]
5. PIRKIMO OBJEKTO APIMTYS IR CHARAKTERISTIKA
5.1. Planuojamas Prekių poreikis vieneriems metams:
5.1.1. 1 pirkimo daliai apie 185 t. Prekių kiekis yra preliminarus, todėl Perkantysis subjektas turi teisę pirkti Prekes pagal faktinį poreikį, neviršijant maksimalios sutarties kainos. 
5.1.2. 2 pirkimo daliai apie 90 t. Prekių kiekis yra preliminarus, todėl Perkantysis subjektas turi teisę pirkti Prekes pagal faktinį poreikį, neviršijant maksimalios sutarties kainos. 
5.2. Minimalus užsakomas kiekis:
5.2.1. 1 pirkimo daliai – 6 t. 
5.2.2. 2 pirkimo daliai – 6 t. 
5.3. Prekės iškrovimas:
5.3.1. 1 pirkimo dalies Prekės Objektuose bus vykdomas išpilant prekę iš pakuotės tiesiai į nurodytas vietas (druskos ruošimo bunkerius), o likęs kiekis iš transporto iškeliamas ir paliekamas Perkančiojo subjekto nurodytoje vietoje. Tiekėjas prieš teikdamas pasiūlymą gali atvykti į vietą įsivertinti iškrovimo galimybes, nes gali reikėti transporto priemonės su manipuliatoriumi tam, kad maišai būtų iškrauti tiesiai į ruošimo bunkerius.
5.3.2. 2 pirkimo dalies Prekės Objektuose bus vykdomas iš transporto priemonės iškeliant ir paliekant Prekes Perkančiojo subjekto nurodytoje vietoje.


6. GARANTINIO LAIKOTARPIO ĮSIPAREIGOJIMAI
6.1. Prekės turi galioti ne mažiau kaip 1 (vienerius) metus nuo Prekių pristatymo dienos. 

7. [bookmark: _Hlk19099757]PREKIŲ PRISTATYMO TERMINAI IR VIETA
7.1. Tiekėjas pristato ir iškrauna Prekes Perkančiajam subjektui savo sąskaita ir jėgomis:
7.1.1. Petrašiūnų elektrinė adresu Jėgainės g. 12C, Kaunas;
7.1.2. „Inkaro“ katilinė adresu Raudondvario 7-asis takas 4, Kaunas.
7.2. Prekės pristatomos per 3 (tris) darbo dienas nuo Perkančiojo subjekto užsakymo pateikimo dienos.

